b'\n_START_ARTICLE_\nVikerla\n_START_PARAGRAPH_\nVikerla oli aastatel 1917\xe2\x80\x931918 tegutsenud Noorte Kujurite \xc3\x9ching._NEWLINE_Sinna kuulusid Oskar Kallis, Balder Tomasberg, V\xc3\xa4lko Tuul, Aleksander M\xc3\xbclber, Aleksander Krims-Radava ja Roman Haavam\xc3\xa4gi. Alfred Vaga nimetab oma 1923. aastal avaldatud artiklis vikerlaseks ka Paul Liivakut, keda tegelikult hakatakse arvustustes m\xc3\xa4rkima alles 1920. aastal. Mitmed neist kunstnikest surid v\xc3\xa4ga noorelt v\xc3\xb5i hukkusid Vabaduss\xc3\xb5ja rinnetel, seep\xc3\xa4rast j\xc3\xa4i v\xc3\xb5imsa r\xc3\xbchmituse tegevus v\xc3\xa4ga l\xc3\xbchiajaliseks._NEWLINE_Vikerlaste ainus suurem koosesinemine toimus 9. novembril 1918 avatud Eesti Kunstiseltsi VI n\xc3\xa4itusel.'